Diari Oficial de la Generalitat Valenciana


Sumari del DOGV 8243, del 27-02-2018 (2018/1860)

RESOLUCIÓ de 22 de febrer de 2018, del rector, per la qual es disposa la publicació de l'oferta d'ocupació pública per a l'any 2018, relativa a places dels cossos docents universitaris i de professorat contractat doctor.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8243

Data del DOGV
:   27-02-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/1860


Data del document
:   22-02-2018

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 22 de febrer de 2018, del rector, per la qual es disposa la publicació de l'oferta d'ocupació pública per a l'any 2018, relativa a places dels cossos docents universitaris i de professorat contractat doctor. [2018/1860]  
L'article 19, apartat U.2, de la Llei 3/2017, de 27 de juny, de pressupostos generals de l'Estat per a l'any 2017, permet a les universitats públiques convocar processos selectius emparats en la taxa de reposició d'efectius que defineixen els apartats 2.J i 4 de l'esmentada disposició, sempre que les places resultants de l'aplicació de la taxa de reposició d'efectius s'incloguen en una oferta d'ocupació pública aprovada en els termes de l'article 70.2 de la Llei 7/2007, de 12 d'abril, de l'Estatut Bàsic de l'Empleat Públic.  
Per Acord 275/2017, de 19 de desembre, del Consell de Govern de la Universitat de València, es va aprovar l'oferta d'ocupació pública per a l'any 2018, que comprén les places dels cossos docents universitaris i de professorat contractat doctor que, a l'empara de la taxa de reposició d'efectius, seran convocades a concurs dins dels límits temporals legalment establerts.  
En els termes del que preveu l'apartat 2.J abans esmentat, dins del límit de la taxa de reposició corresponent als cossos de catedràtics d'universitat i de professors titulars d'universitat i als professors contractats doctors, es destina un mínim del 15 per cent del total de places que s'ofereixen, a la incorporació, en aquella categoria per a la qual estiga acreditat, de personal investigador doctor que haja finalitzat el Programa Ramón y Cajal i que haja obtingut el certificat I3.  
  
D'altra banda, a l'empara de l'article 62.2 in fine, de la Llei orgànica 6/2001, d'universitats, es preveu la convocatòria de 115 càtedres pel torn de promoció interna.  
Atés l'acord del Consell de Govern i en exercici de les competències que li atribueix l'article 94 dels Estatuts de la Universitat de València, aprovats per Decret 128/2004, de 30 de juliol, del Consell de la Generalitat (DOGV 8213, 3 d'agost), modificats per Decret 45/2013, de 28 de març, del Consell (DOGV 6994, 2 d'abril), aquest Rectorat resol:  
  
  
Primer  
Publicar en el Diari Oficial de la Generalitat Valenciana l'oferta d'ocupació pública de la Universitat de València per a l'any 2018, que comprén les places dels cossos docents universitaris i de professorat contractat doctor que consten en l'annex a aquesta resolució.  
  
Segon  
De conformitat amb els articles 48, 62 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, el procediment de selecció és el concurs públic.  
  
Tercer  
El termini màxim per a la convocatòria dels corresponents processos selectius és de tres anys, comptadors a partir de la publicació d'aquesta oferta d'ocupació pública.  
  
Contra aquesta resolució, que exhaureix la via administrativa, es pot interposar recurs de reposició davant del rector, dins el termini d'un mes, o bé directament recurs contenciós administratiu, davant dels òrgans de la jurisdicció contenciosa administrativa de la Comunitat Valenciana, dins el termini de dos mesos. Tots dos terminis es computen a partir de l'endemà de la publicació d'aquesta resolució en el Diari Oficial de la Generalitat Valenciana.  
  
València, 22 de febrer de 2018.- El rector: Esteban Jesús Morcillo Sánchez.  
  
  
  
  
ANNEX  
  
Torn lliure  
  
115 places de professorat titular d'universitat.  
Forma d'accés: concurs.   
De les quals 21 places són destinades a la incorporació de personal investigador doctor que haja finalitzat el Programa Ramón y Cajal i haja obtingut el certificat I3.  
Es reserven 3 places per a persones amb discapacitat. En cas de no aprovar cap persona amb discapacitat, s'acumularan al torn general.  
  
  
90 places de professorat contractat doctor.  
Forma d'accés: concurs.   
De les quals 10 són destinades a la incorporació de personal investigador doctor que haja finalitzat el Programa Ramón y Cajal i haja obtingut el certificat I3.  
  
  
Torn de promoció interna  
  
115 places de catedràtic o catedràtica d'universitat  
Forma d'accés: concurs.  
Es reserven 3 places per a persones amb discapacitat. En cas de no aprovar cap persona amb discapacitat, s'acumularan al torn general.